
Narva





                            ____.08.2012.a nr _____ - k

Narvas Peetri plats 3 asuva ruumi 

tasuta kasutusse andmine (Narva Linna Arenduse ja Ökonoomika Amet)
1. ASJAOLUD JA MENETLUSE KÄIK

Narva Linnavolikogu 28.06.2012 otsusega nr 94 on kinnitatud Narva ametiasutuste struktuur ja teenistujate koosseisud.

Narva Linnavalitsuse Linnavara- ja Majandusametile saabus Narva Linna Arenduse ja Ökonoomika Ameti juhtkonnalt avaldus, milles palutakse anda Narva Linna Arenduse ja Ökonoomika Ametile määramata ajaks tasuta kasutusse Narvas Peetri plats 3 hoones asuvad 2. korruse ruumid nr 79-89 üldpindalaga 128,0 m2 raamatupidamis- ja finantsteenistuse töökohtade korraldamiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. 

Vastavalt Korra punktides 7.2 ja 7.2.1 sätestatule võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.
Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Peetri plats 3 hoone bilansiline valdaja.

2. ÕIGUSLIKUD ALUSED 
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktide 7.2 ja 7.2.1 alusel võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.

3. OTSUS

3.1. Anda Narva Linna Arenduse ja Ökonoomika Ametile, registrikood 75029524, määramata ajaks tasuta kasutusse Narvas Peetri plats 3 hoones asuvad 2. korruse ruumid nr 79-89 üldpindalaga 128,0 m2  raamatupidamise- ja finantsteenistuse töökohtade korraldamiseks.
3.2. Narva Linnavalitsuse Linnavara- ja Majandusametil sõlmida Narva Linna Arenduse ja Ökonoomika Ametiga punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Narva Linna Arenduse ja Ökonoomika Ametile.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

